open-index/open-wikipedia-markdown huggingface dataset:
Gunnar Danbolt

**Gunnar Danbolt** (født 1940) er professor emeritus i europeisk kunsthistorie ved Universitetet i Bergen.

Danbolt ble mag. art. i kunsthistorie på avhandlingen «Pozzoen i San Bartolomeo all`Isola i Roma, Romersk skulptur på 1000-tallet» i 1971.
Han har arbeidet mye med kunstteori og kunstpedagogikk, og er en aktiv formidler som har spredd kunnskap om kunst og kunstproblemer både i forelesninger og gjennom ulike medier. Han er også kjent for sin medvirkning i NRK P2s radioprogram *[[Kunstreisen]]* sammen med Nina Skurtveit. Dessuten er han medlem av Kirkekunstkommisjonen i Oslo katolske bispedømme.

Han har skrevet en rekke bøker, og mottok i 1999 Meltzers Høyskolefonds Forsknings- og Formidlingspris. 2010 utkom boken *Talende bilder. Tekster og kunst og visuell kultur* (red. Sigrid Lien og Caroline Serck-Hanssen) hvor en ny generasjon kunsthistorikere i Bergen hedret Danbolts forskning i forbindelse med hans 70-årsdag.  

Danbolt ble i 2007 utnevnt til ridder 1. klasse av St. Olavs Orden for sin innsats som kunstformidler.

## Bibliografi
* 1979 – *Den estetiske praksis* (sammen med Kjell S. Johannessen og Tore Nordenstam) 
* 1987 -  *Når bilder formidler* (sammen med Siri Meyer), 
* 1995-96 – *Aschehougs kunsthistorie *(4. bind, redaktør) 
* 1997 – *Nidarosdomen, fra Kristkirke til nasjonalmonument*
* 1997 – *Norsk kunsthistorie: Bilde og skulptur frå vikingtida til i dag (2. utgave, 2001; 3. utgave, 2009).*
* 1998 – *Jesu fødsel: Bildet og beretningen *(med Henning Laugerud).
* 1999 - *Blikk for bilder* 1 og 2.
* 2002 – *Billedspor* 1 og 2.
* 2003 – *Vi så hans herlighet.*
* 2007 – *Jeg former altså er jeg. Om [[Zdenka Rusova|Zdenka Rusovas]] billedunivers.*
* 2009 – *Inger Sitter: Et portrett *(med Niels Chr. Geelmuyden).
* 2011 – *Kjell Nupen: Et portrett *(med Sidsel Helliesen og Kåre Valebrokk).
* 2013 – *Under en farget himmel: Et kunstnerportrett av Inger Bergitte Sæverud*
* 2014 – *Frå modernisme til det kontemporære: Tendensar i norsk samtidskunst etter 1990.*
* 2015 – *Outsideren Herleik Kristiansens kunst*

## Referanser


## Eksterne lenker

* UiB
* NRK kunstreisen
* «Med Ulriken i sladrespeilet» Bergens Tidende 2004
*  Meltzerfondets pris for fremragende forskningsformidling – 1999
* Ridder Gunnar Danbolt
* På Høyden: ''I snakkehjørnet: Gunnar Danbolt''
* Nrk: «St. Olav til P2-medarbeider»
Aleksandr Kerenskij

**Aleksandr Fjodorovitsj Kerenskij** (1881–1970) var en russisk politiker.

Han studerte jus ved universitetet i St. Petersburg. Som advokat var han kjent for å forsvare radikale personer som var anklaget for politisk agitasjon. Kerenskij vokste opp i byen Simbirsk ved Volga der faren var bestyrer for skolen som blant andre Lenin og hans søsken gikk på. Lenins far, Ilja Uljanov, var skoleinspektør for Volga-distriktet og en god venn av Kerenskijs far.

I 1912 ble han med Trudovikene og han ble valgt inn i Dumaen (Parlamentet). I februar 1917 gikk han inn i det Sosialistiske Revolusjonære Parti og var talsmann for å få fjernet tsar Nikolai II. Tsar Nikolaj abdiserte 15. mars til fordel for sin bror Mikhail som avslo å bestige tronen. Etter at tsaren abdiserte 15. mars 1917 gikk Kerenskij inn i den midlertidige regjeringen, først som justisminister, deretter som krigsminister. Kerenskij beskrives som den mest dynamiske personen i den første provisoriske regjeringen, mens Lvov blir beskrevet som svak.

8. juli 1917 overtok han ledelsen av den midlertidige regjeringen etter Georgij Lvov og beholdt makten inntil bolsjevikene overtok makten i oktober. Etter oktoberrevolusjonen klarte han 14. november å flykte gjennom en hemmelig utgang fra sitt skjulested i St. Petersburg til Nord-Russland, deretter til Finland og England. Senere bosatte han seg i Frankrike hvor han drev propaganda mot det kommunistiske styret i Russland. Siste del av sitt liv tilbrakte han i USA hvor han jobbet ved Hoover Institution i California.

Han døde av kreft i New York 11. juni 1970.

## Fotnoter

## Referanser


## Kilder
* Spartacus Schoolnet

## Eksterne lenker
* 
*
Kelpie forlag

**Kelpie forlag** er et norsk undergrunnsforlag som har gitt ut en håndfull tegneserier innenfor sjangrene fantasy, horror og science fiction. Antologiserien Blodige Gr%C3%B8ss er en av forlagets mest kjente antologi.

Forlaget ble startet i 2005, og drives av Tommy Kvarsvik. I tillegg til tegneserier har forlaget en rekke donaldistiske utgivelser, inkludert tidsskriftet **.
  

## Eksterne lenker
* kelpie.no
Ludditter

**Ludditt** eller **luddist** (etter engelsk *Luddite*) er kallenavn på en person som er motstander av teknologiske fremskritt eller endringer. Når ordet brukes om moderne forhold, ikke om sitt historiske opphav i England på 1800-tallet, betyr det oftest «teknologipessimist». 

Luddittene var en sosial bevegelse blant engelske arbeidere i tidsrommet fra 1811 til 1814. Tilhengerne protesterte, ofte ved å ødelegge tekstilmaskiner, mot endringene som fulgte den industrielle revolusjon og som truet deres jobber. Bevegelsen, som startet i 1811, ble oppkalt etter en, muligens mytisk, leder Ned Ludd. I en kort periode var bevegelsen så sterk at de utkjempet regelrette slag med den britiske armeen i «luditt-opprøret» (*The Luddite Riots*). Tiltak satt i verk av regjeringen inkluderte en masserettssak i York i 1813 som resulterte i mange dødsstraffer og deportasjoner til straffekoloni. Den historiske bevegelsen i England må sees i lys av vanskelige økonomiske forhold under Napoleonskrigene.

I nyere debatter har betegnelsene **nyludditter** og **nyluddittisme** (engelsk *Neo-Luddism*) blitt brukt for å karakterisere meningsmotstandere og grupper som er skeptiske til (særlig) informasjonsteknologi eller hevder at denne teknologien fører til negative kulturendringer.  
I samfunnsøkonomisk litteratur er luddittismen på 1800-tallet et hyppig brukt eksempel på å avkrefte den utbredte troen på at ny teknologi i sum fører til færre, ikke flere arbeidsplasser.

## Se også
* Teknologideterminisme
* Sabotør

## Referanser


## Eksterne lenker
*
Liste over ordførere i Bodø

**Ordførere i Bodø** er en liste over Bodøs ordførere. Denne listen omhandler de som har vært ordførere i kommunen siden starten av formannskapslovene, for lister over de tidligere kommunene som senere har blitt slått sammen med Bodø, se bunnen av listen.

Etter at byformannskapsloven ble vedtatt skulle det første valget til bystyre og formannskap være gjennomført innen mars 1837. I Bodø kunne valget derimot ikke gjennomføres, ettersom bare 15 av byens 250 innbyggere hadde stemmerett, og loven krevde at kommunestyret skulle bestå av 16 representanter. Det ble derfor vedtatt i kongelig resulusjon 9. januar 1838 at Bodø bare trengte å velge et bystyre på 9 representanter og et formannskap på tre. Severin Frederich Holmer, Melchior Koch og kjøpmann Wollf møtte som de tre medlemmene til Bodøs første formannskapsmøte i 29. oktober 1839. Holmer ble da valg til ordfører, mens Koch ble viseordfører.

## Ordførere

## Referanser


## Litteratur
*
* 
* NRKs valgsider
Forth

:*Se også [[Forth (programmeringsspråk)]].*

**Forth** er den største elven i den østlige delen av det sentrale Skottland. Den har en lengde på 47&nbsp;km.

Elven har sitt utspring i The Trossachs, en fjellkjede vest for Stirling. Den renner i østlig retning, gjennom Aberfoyle, og møter så Duchray Water og Kelty Water. Deretter renner den over Flanders Moss før elvene Teith og Allan renner inn i den. Elven går gjennom Stirling, hvor den blir bredere. Fra Stirling har den tidevann. Deler av året er det et overgangssted nær Stirling. Den renner så mot øst over Carse of Stirling og forbi byene Alloa og Airth. Ved Kincardine blir den igjen bredere, og renner ut i fjorden Firth of Forth.

## Båttrafikk

I middelalderen kunne man seile opp til Stirling, og i perioder antagelig lenger, men på grunn av mudder og økt størrelse på fartøy er det nå lite trafikk over Kincardine. 
 
## Broer
Ovenfor Stirling er elven smal, og det er en rekke broer. Tidligere kunne elvebredden være farlig, men moderne drenering har fjernet myrene og brokonstruksjon er dermed uproblematisk.

Etter at Teith og Allan renner inn i Forth blir den bredere. I Stirling har det vært bro over Forth minst siden det 13. århundre. Helt frem til åpningen av en bro ved Kincardine var dette den østligste veibroen over elven. Enda lenger ned, der hvor elven møter landsbyene North Queensferry og South Queensferry er den berømte Forthbroen, en jernbanebro, som ble åpnet i 1890. Broen er 2,5 kilometer lang, 100,6 meter høy og har to hovedspenn, hvert på 251 meter. I 1964 ble også Forth veibro for biltrafikk åpnet. I 2011 begynte konstruksjonen av Queensferry Crossing lokalisert vest for veibroen, og er planlagt åpnet i 2016.

## Referanser


## Eksterne lenker
* 
* Forth Crossing Bill Committee Report, March 2010 , det skotske parlamentet
* River Forth Crossing, debatt i underhuset 18. mai 2009
* River Forth, *British Waterways*
Slagg (tegneserieantologi)

**Slagg** er en tegneserieantologi som ble utgitt av Trondheimstegnerne i 2002. Heftet inneholder serier av de da ni medlemmene av Trondheimstegnerne, blant annet *[[Holger og Hagbart]]* av Arne Bye, *Anti-Klimaks* av Siri Pettersen og *Gnom* av Mads Eriksen. Heftet har senere fått to oppfølgere, Slagg 2 (2003) og Slagg 3 (2004).

## Serieskapere
*Arne Bye
*Tom Richard Tokle (Tomte)
*Øyvind Lauvdahl
*Siri Pettersen
*Knut A.G. Hauge
*Tonje Høydahl Sørli
*Mads Eriksen
*Marius Bark Martinussen
*InkaLill

Alle serieskaperne som er representerte i antologien er allerede publiserte serieskapere, i alt fra kjente blader til undergrunnsmagasiner.

## Se også
*Slagg 2
*Slagg 3
*Trondheimstegnerne

## Eksterne lenker
* Trondheimstegnerne.com
Slagg 2

**Slagg 2** er oppfølgerheftet fra Trondheimstegnerne etter første Slagg. Heftet ble lansert på Raptus i 2003. 

## Tegnere
*Arne Bye
*Olaf Solstrand
*Siri Pettersen
*Daniel Flathagen
*Mads Eriksen
*InkaLill
*Line Halsnes
*Thomas Eide
*Marius Bark Martinussen
*Tonje Høydahl Sørli
*Tom Richard Tokle (Tomte)
*Daniel Garcia Rodriguez
*Knut A.G. Hauge

## Se også
*Slagg
*Slagg 3
*Trondheimstegnerne

## Eksterne lenker
* Trondheimstegnerne.com
Slagg 3

***Slagg 3*** er det siste heftet fra Trondheimstegnerne er som ble lansert på Raptus i 2004.

## Tegnere
*Arne Bye
*Tonje Høydahl Sørli
*Siri Pettersen
*Tor-Inge Jutvik
*Line Halsnes
*Tom Henrik Forsberg
*Tom Richard Tokle (Tomte)
*Thomas Eide
*Siv «Pastill» Nordsveen
*InkaLill
*Mads Eriksen
*Knut A.G. Hauge

## Se også
* *[[Slagg (tegneserieantologi)|Slagg]]*
* *[[Slagg 2]]*
* Trondheimstegnerne

## Eksterne lenker
* Trondheimstegnerne.com
Sesam (søketjeneste)

**Sesam** var en norskutviklet skytjeneste som leverte integrasjon og søk som en tjeneste. Sesam i dag er en dataplattform for virksomhetsdata, åpne data og persondata. Sesams kjerne er en datanav integrasjonsplattform som en tjeneste (Data hub iPaaS) som benytter semantisk teknologi (RDF)

Sesam ble i 2018 hedret-som en av de tre beste i Datatilsynets konkurranse for innebygd personvern i praksis, for sin GDPR plattform.

## Historie
Sesam var en norsk søketjeneste som ble lansert 1. november 2005. Per mai 2007 hadde Sesam om lag 480&nbsp;000 unike brukere i uken, og var en av Norges tolv mest besøkte nettsider. Sesam kart var dessuten den første norske karttjenesten med gatebilder og detaljert 3D-modell på gatenivå i enkelte byer.

30. mars 2009 gikk det ut pressemelding om at det ble besluttet å legge ned merkevaren sesam.no. Katalogtjenesten ble videreført av FINN.no under merkevaren FINN personer og bedrifter. Ifølge Schibsteds administrerende direktør på den tiden tapte konsernet rundt 500 millioner kroner på å forsøke å konkurrere med Google med søketjenesten Sesam.

Det videreførte selskapet består av et lite team som skal videreutvikle produktet med utvidet støtte fra FINN-organisasjonen. Tjenester som nyhetssøk, bloggsøk, nettsøk og TV-guide har blitt lagt ned.

I 2014 ble selve merkenavnet Sesam overført til Bouvet, som også utvikler et søkeprodukt, men med fokus på bedriftsmarkedet. Sesam eksponerer sammenhengen mellom bedriftenes interne strukturerte data og åpne data.

## Referanser


## Eksterne lenker
* Sesam hjemmesider (engelsk)  
* Sesam hjemmesider 
* Sesam skytjeneste
Rakkestad Boligbyggelag

**Rakkestad Boligbyggelag** (RBBL) var et boligbyggelag i Rakkestad i Østfold og ble etablert 30. juni 1987.

Boligbyggelaget hadde vel 450 medlemmer (2006) og forvaltet 186 boliger i 13 borettslag.

I 2007 ble Rakkestad Boligbyggelag innlemmet i Sarpsborg og Omegns Boligbyggelag.

## Referanser
Askim og Omegn Boligbyggelag

**Askim og Omegn Boligbyggelag** ble stiftet 7. oktober 1947 og opererte blant annet i Askim i Østfold samt nabokommunene Spydeberg, Hobøl, Skiptvet og Trøgstad.

Boligbyggelagets første boligprosjekt var Høiendal Borettslag som på folkemunne ble kalt "Det glade vannvidd". Boligprosjektet ble realisert i 1947.

Boligbyggelaget hadde vel 2 900 medlemmer og forvaltet 1 660 boliger i 57 borettslag, sameie og andre selskap (2006).

I 2008 ble Askim og Omegn Boligbyggelag innlemmet i Follo Boligbyggelag.

## Referanser
Demetrius Vikelas

**Demetrius Vikelas** (gresk: Δημήτριος Βικέλας – *Dimítrios Vikélas*), også kjent som **Bikelas** (født 15. februar 1835 i Ermoupoli på øya Syros, død 20. juli 1908 i Athen) var en gresk forretningsmann, og den første presidenten i Den internasjonale olympiske komité (IOK) fra 1894 til 1896.

Han flyttet hjemmefra 17 år gammel for å arbeide for sin onkel i London, først som bokholder, deretter som partner. I London ble han kjent med Charilaos Trikoupis, sønn av den greske ambassadøren, som senere ble statsminister i Hellas.

Vikelas representerte den pan-hellenske gymnastikklubben ved kongressen i Paris i 1894, der den olympiske bevegelsen ble grunnlagt, med Pierre de Coubertin som initiativtaker.

De Coubertin hadde opprinnelig planlagt å avholde de første moderne lekene i Paris i 1900, men Vikelas overbeviste ham og den nystiftede IOK om at de først burde arrangeres i Athen. Siden IOKs opprinnelige regler krevde at presidenten kom fra det landet som skulle arrangere de neste lekene, ble Vikelas IOKs første president.

Etter de første olympiske lekene, som ble en stor suksess, trakk Vikelas seg tilbake fra IOK, og de Coubertin tok over vervet. Vikelas døde i Athen, 73 år gammel.

## Eksterne lenker
Moss Boligbyggelag

**Moss Boligbyggelag** (MBBL) var et boligbyggelag som ble stiftet 14. mars 1946 og opererte i hovedsak Moss i Østfold samt nabokommunene. Ble i 2010 fusjonert med Rygge Boligbyggelag (RBBL) og dannet Vansjø Boligbyggelag.

Moss Boligbyggelag var en del av Norske Boligbyggelags Landsforbund (NBBL) og hadde før sammenslåingen med RBBL vel 11 200 medlemmer og forvaltet vel 4 700 boliger i 98 borettslag, sameie og andre selskap.

## Referanser


## Eksterne lenker
* Vansjø Boligbyggelag
* NBBL Årsstatistikk 2009 (pdf)
Halden Boligbyggelag

**Halden Boligbyggelag** ble startet 21. oktober 1945 og opererer blant annet i Halden i Østfold samt nabokommunene.

Boligbyggelaget har ca. 4 400 medlemmer og forvalter 2 400 boliger i 70 borettslag, sameier og andre selskap.

Halden Boligbyggelag er en del av Norske Boligbyggelags Landsforbund (NBBL).

## Eksterne lenker
* Halden Boligbyggelag
* NBBL Årsstatistikk 2009 (pdf)
Fredrikstad og Omegn Boligbyggelag

**Fredrikstad og Omegn Boligbyggelag** (FOBBL) ble startet i 1946 var et boligbyggelag som opererte i Kråkerøy, Onsøy, Rolvsøy, Råde, Hvaler, Sellebakk og Torp. Det meste av virksomheten var imidlertid lokalisert til byområdet Fredrikstad.

Boligbyggelaget hadde ca. 13 000 medlemmer og forvaltet 5 300 boliger i 179 borettslag, sameier og andre selskap.

FOBBLs første borettslag ble bygget på Kongsten og var innflytningsklart i 1951.

Fredrikstad og Omegn Boligbyggelag var en del av Norske Boligbyggelags Landsforbund (NBBL) og fusjonerte 1. oktober 2011 med Oslo Bolig- og Sparelag.

## Eksterne lenker
* NBBL Årsstatistikk 2009 (pdf)
Peter Heine Nielsen

**Peter Heine Nielsen** (født 24. mai 1973 i Holstebro) er en dansk stormester i sjakk. 

På FIDEs offisielle rankingliste per april 2015 hadde han en FIDE-rating på 2655 ratingpoeng. Han var med dette nr 104 i verden og Nordens tredje sterkeste etter Magnus Carlsen og Jon Ludvig Hammer. Hans beste rating var 2700, i juli 2010, en poengsum som gjorde han til den 37. høyest rangerte spilleren på det tidspunkt.

Nielsen er fast ansatt som trener og sparringpartner for Magnus Carlsen. Han er også en personlig venn av Viswanathan Anand, og han har analysert sjakk med Anand over en periode på ti år. 

Nielsen deltok i blind- og hurtigsjakkturneringen Melody Amber 18. mars–30. mars 2006.                                                            

Under oppkjøringen til dette vant han blindsjakkturneringen Fibertex Cup 2006, der han slo Magnus Carlsen i finalen.

## Referanser


## Eksterne lenker
*
Thule

**Thule** (**Θούλη**, **Tuli**, **Tile** eller **Tyle**)
er et geografisk begrep i gresk mytologi og (noe senere) i romersk mytologi.  Thule er et sted langt mot nord, først nevnt av den greske geograf og oppdager Pytheas fra Massalía (Marseille), på reiser han angivelig foretok nordover rundt år 330 f.Kr..  Ifølge ham lå Thule seks dagers seilas nord for Storbritannia, og han beskriver islagt hav, nordlys og en forunderlig midnattssol.  Han skildrer også et vått klima med innendørs tresking av korn i noe som kan ha vært låver.  På returen sørover kan han ha overvintret i Trondheimsfjorden.

Vergil brukte i sin *Georgica* Thule for å angi hvor langt bosetningen strakte seg, altså rekkevidden av keiserens makt; et **Ultima Thule** eller **l'Estrema Thule** som et sted «bortenfor verdens grenser». Historikere har foreslått vestkysten av Norge (Smøla), mens andre mer heller til at det kan ha vært Shetland, Færøyene, Island, eller Saaremaa (Ösel). I Procopius var Thule en stor øy mot nord, bebodd av tjuefem stammer.  Dette var sannsynligvis skandinaviske vest-gøtere og samer (*Scrithiphinoi*).

## Moderne tid
I dag finner vi kommunen Thule på Grønland, navngitt etter det mytiske stedet.  Thulefolket har paleo-eskimoisk kultur, en forgjenger til de moderne inuitter, som fikk navnet etter Thuleområdet.  I 1953 ble Thule Air Force Base etablert av det amerikanske luftvåpen, hvilket tvang de fastboende til å flytte til Qaanaq, 50&nbsp;km nordover.

Thule Island er en del av de tre øyene som utgjør Southern Thule i Sør-Sandwichøyene i det sørlige Atlanterhav.  Den ubebodde øygruppen er britisk territorium.

På gælisk heter Island *Innis Tile*, direkte oversatt «øyen Thule».

## Annen bruk
Begrepet Thule er av mytisk art og har vakt interesse, også hos nazi-grupperinger som har søkt etter et Thule som skal ha vært arneområdet for den ariske rase. Det har vært spekulert i om Thule og Atlantis var det samme.  «Ultima Thule» er et svensk rockeband (se Ultima Thule (band)); tegneserien Prins Valiant har en hovedperson benevnt «Prinsen av Thule», og den spanske Capitán Truenos venninne er en viking-prinsesse født i Thule. Det nordnorske bandet Thule har eksistert siden 80-tallet, og Black metal-bandet Taake het opprinnelig Thule.

## Referanser


## Litteratur
*Miklegard, Kåre Edgar P. 2009; Thule. "Om Pytheas sin reise til Thule år 325 f.kr. Hvor var Thule? Tjeldøya?"

## Eksterne lenker
* uit.no om Pytheas' reise til Thule
* tromsøflaket har samlingen *Ultima Thule* med gamle kart og bøker (04/2002)
Ullensaker Boligbyggelag

**Ullensaker Boligbyggelag** *(UBBL)* var et boligbyggelag i Ullensaker i Akershus og ble etablert 19. november 1957.

Boligbyggelaget hadde rundt 1 100 medlemmer og forvaltet 509 boliger i 11 borettslag.

Ullensaker Boligbyggelag var en del av Norske Boligbyggelags Landsforbund (NBBL).

Våren 2013 fusjonerte boligbyggelagene Boligbyggelaget Romerike, Indre Østfold Boligbyggelag og UBBL sammen til ett boligbyggelag.

Boligbyggelaget heter i dag BORI BBL.

## Referanser


## Eksterne lenker
* Ullensaker Boligbyggelag
* NBBL Årsstatistikk 2009 (pdf)
Sarpsborg og Omegns Boligbyggelag

**Sarpsborg og Omegns Boligbyggelag (SOBBL)** ble startet 12. april 1946 og opererer i hovedsak i Sarpsborg i Østfold samt i nabokommunene Rakkestad, Skiptvet, Mysen, Ørje, Trøgstad, Aremark og Halden.  I 2007 ble Rakkestad Boligbyggelag i Rakkestad innlemmet i Sarpsborg og Omegns Boligbyggelag. Rakkestad boligbyggelaget (etablert 1987) hadde vel 450 medlemmer (2006) og forvaltet 186 boliger i 13 borettslag.

Boligbyggelaget har vel 12 400 medlemmer og forvalter 5 600 boliger i mer enn 203 borettslag, sameier og andre selskaper. SOBBL er det største boligbyggelaget i Østfold, regnet både i antall selskaper og antall forvaltede boliger.

Sarpsborg og Omegns Boligbyggelag er en del av Norske Boligbyggelags Landsforbund (NBBL).

## Referanser


## Eksterne lenker
* Sarpsborg og Omegns Boligbyggelag
Rygge Boligbyggelag

**Rygge Boligbyggelag** var et boligbyggelag som ble stiftet 11. april 1953 og opererte i Rygge i Østfold. Sommeren 2010 fusjonerte boligbyggelaget med Moss Boligbyggelag og dannet Vansjø Boligbyggelag.

Før sammenslåingen hadde Rygge Boligbyggelag vel 3400 medlemmer og forvaltet 1800 boliger i 45 borettslag, sameier og andre selskap.

## Referanser


## Eksterne lenker
* Vansjø Boligbyggelag
Nannestad Boligbyggelag

**Nannestad Boligbyggelag** er et boligbyggelag i Nannestad i Akershus og ble etablert 4. mars 1982.

Boligbyggelaget har 328 medlemmer og forvalter 157 boliger i 6 borettslag.

Nannestad Boligbyggelag er en del av Norske Boligbyggelags Landsforbund (NBBL).

## Eksterne lenker
* NBBL Årsstatistikk 2009 (pdf)
Eidsvoll Boligbyggelag

**Eidsvoll Boligbyggelag** var et boligbyggelag i Eidsvoll i Akershus og ble opprettet 1. desember 1971. I 2010 fusjonerte boligbyggelaget med Boligbyggelaget Romerike.

Før fusjonen hadde laget 327 medlemmer og forvaltet 263 boliger i 11 borettslag, sameier og andre selskap.

Eidsvoll Boligbyggelag var en del av Norske Boligbyggelags Landsforbund (NBBL).

## Referanser


## Eksterne lenker
* Eidsvoll Boligbyggelag 
* NBBL Årsstatistikk 2009 (pdf)
Follo Boligbyggelag

**Follo Boligbyggelag** ble startet 29. april 1946 som *Oppegård Bolig og Byggelag* (senere *Oppegård og Ski Bolig og Byggelag*). I 2002 ble Oppegård og Ski Boligbyggelag, Drøbak Boligbyggelag og Nesodden Boligbyggelag slått sammen til Follo Boligbyggelag. I 2007 ble Ås Boligbyggelag innlemmet i Follo Boligbyggelag, i 2008 gjorde Askim og Omegn Boligbyggelag det samme.

Laget drev virksomhet i flere Akershuskommuner. Hovedkontoret lå i Ski, med et avdelingskontor i Askim. Et avdelingskontor på Ås ble avviklet i 2009.

Boligbyggelaget hadde vel 14 800 medlemmer og forvaltet 14 660 boliger i 285 borettslag, sameier og andre selskap.

Ås Boligbyggelag (etablert i 1957) var et boligbyggelag i Ås i Akershus og hadde i 2006 vel 1 700 medlemmer og forvaltet 500 boliger i 13 borettslag, sameier og andre selskap (2006). I 2007 ble Ås Boligbyggelag innlemmet i Follo Boligbyggelag.

Follo Boligbyggelag var en del av Norske Boligbyggelags Landsforbund (NBBL). I 2012 ble Follo BBL innlemmet i Boligbyggelaget Usbl ved fusjon.

## Referanser


## Eksterne lenker
* Follo Boligbyggelag
* NBBL Årsstatistikk 2009 (pdf)
Lørenskog og Skedsmo Boligbyggelag

**Lørenskog og Skedsmo Boligbyggelag** ble startet i 2003 etter en fusjon mellom *Lørenskog Boligbyggelag* og *Skedsmo boligbyggelag* som begge ble etablert i 1946. Laget opererte i flere kommuner på Romerike i Akershus.

Boligbyggelaget hadde ca. 16 700 medlemmer og forvaltet 8 300 boliger i 140 borettslag, sameier og andre selskap.

Lørenskog og Skedsmo Boligbyggelag var en del av Norske Boligbyggelags Landsforbund (NBBL).

Den 30. juni 2006 fusjonerte laget med Romerike Boligbyggelag til det nye Boligbyggelaget Romerike.

## Referanser


## Eksterne lenker
* Lørenskog og Skedsmo Boligbyggelag
Romerike Boligbyggelag

**Romerike Boligbyggelag** er et boligbyggelag i Akershus med virksomhet i Aurskog-Høland, Enebakk, Gjerdrum, Hurdal, Lillestrøm, Nannestad, Nes, Rælingen og Sør-Odal.

Romerike Boligbyggelag er en del av Norske Boligbyggelags Landsforbund (NBBL).

Den 30. juni 2006 fusjonerte laget sammen med Lørenskog og Skedsmo Boligbyggelag til det nye Boligbyggelaget Romerike.

## Referanser


## Eksterne lenker
* Romerike Boligbyggelag
Ensliges Landsforbunds Boligbyggelag

**Ensliges Landsforbunds Boligbyggelag** var et boligbyggelag i Oslo som ble startet 19. januar 1984.

Boligbyggelaget hadde vel 850 medlemmer og forvaltet 567 boliger i 9 borettslag i Oslo og Bærum. Boligbyggelaget fusjonerte med OBOS i august 2016.

Ensliges Landsforbunds Boligbyggelag var en del av Norske Boligbyggelags Landsforbund (NBBL).

## Eksterne lenker
* Ensliges Landsforbunds Boligbyggelag
* NBBL Årsstatistikk 2009 (pdf)
LHL Bygg

**LHL Bygg** AS var et boligbyggelag som ble startet under navnet *LHL Boligselskapet AS* av LHL (Landsforeningen for hjerte- og lungesyke) 2. november 1967. Boligbyggelaget hadde hovedkontor i Oslo, men bygget boliger flere steder i Norge. De første boligene ble reist i Fyllingsdalen i Bergen.

Boligbyggelaget forvaltet 800 boliger i 37 frittstående borettslag.
Boligbyggelaget Usbl

**Boligbyggelaget Usbl** er et boligbyggelag med hovedkontor i Oslo. Boligbyggelaget ble stiftet 8. desember 1948 av unge mennesker som ville få fart på boligbyggingen etter andre verdenskrig. Boligbyggelaget het fram til 2005 Ungdommens Selvbyggerlag (USBL). Usbl har hovedkontor i Oslo og avdelingskontorer i Askim, Drammen, Hamar Holmestrand, Horten, Lier, Lillehammer, Lillestrøm, Nittedal, Sandefjord og Ski. Usbl har i dag over  medlemmer som har forkjøpsrett på over  boliger. Usbl forvalter over  boliger i  borettslag, sameier og andre selskap. Boligbyggelaget Usbl har 333 ansatte.

Boligbyggelaget Usbl er en del av Norske Boligbyggelags Landsforbund (NBBL).

## Historie
Det første tomta Usbl kjøpte var Stig ved Årvoll. Her bygget de 66 treroms leiligheter i firemannsboliger over to etasjer. Mesteparten av arbeidet ble utført som dugnadsarbeid, og leilighetene ble tildelt arbeiderne på bakgrunn av arbeidsinnsatsen til den enkelte. 
    
I 2009 fusjonerte Nittedal Boligbyggelag, Horten Boligbyggelag, Lier Boligbyggelag og Holmestrand og Omegn Boligbyggelag med Usbl. I 2011 fusjonerte Usbl med Sandefjord Boligbyggelag og med Lillehammer og omegn Boligbyggelag. Høsten 2012 ble det vedtatt fusjon med Follo Boligbyggelag. 

Nittedal Boligbyggelag (eller *Andelslaget Nittedal Boligbyggelag;* etablert 27. april 1947) hadde vel 3 600 medlemmer og forvaltet 1 700 boliger i 30 borettslag, sameier og andre selskap (2006). 

Lier Boligbyggelag (etablert 1965) hadde vel 5 900 medlemmer og forvaltet 2 400 boliger i 67 borettslag, sameier og andre selskap (2006). I 2003 gikk Hurum Boligbyggelag inn i Lier Boligbyggelag. I 2009 fusjonerte Lier Boligbyggelag med Boligbyggelaget Usbl.

Horten Boligbyggelag (etablert 1945) hadde vel 7 100 medlemmer og forvaltet 3 000 boliger i 106 borettslag, sameier og andre selskap (2006). I 2009 fusjonerte Horten Boligbyggelag med Boligbyggelaget Usbl i Oslo.  

Holmestrand og Omegn Boligbyggelag (etablert 1948) opererte boligbyggelag i Holmestrand i Vestfold i og hadde vel 2 000 medlemmer og forvaltet 1 500 boliger i 70 borettslag, sameier og andre selskap. Opprinnelig navn var Holmestrand Boligbyggelag, endret til Holmestrand og Omegn Boligbyggelag i 1981 og fusjonerte med Boligbyggelaget Usbl i 2009.  

  

## Referanser


## Eksterne lenker
* Usbl - Boligbyggelag
* Usbl, Historiske Turtips
Melody Amber

**Melody Amber**-turneringen i blindsjakk og hurtigsjakk er fra 1992 blitt arrangert årlig i Monte Carlo (i 2008 i Nice), med deltakelse av flere av verdens beste spillere. Turneringen sponses av den nederlandske milliardæren og verdensmesteren i postsjakk, Joop van Oosterom. Turneringen holdes vanligvis i mars.

Flest turneringsseire har (per 2008) Vladimir Kramnik med 6.

## Tidligere turneringsvinnere (sammenlagt blind- og hurtigsjakk)

*1992 Vasyl Ivantsjuk
*1993 Ljubomir Ljubojević
*1994 Viswanathan Anand
*1995 Anatolij Karpov
*1996 Vladimir Kramnik
*1997 Viswanathan Anand
*1998 Aleksej Sjirov og Vladimir Kramnik
*1999 Vladimir Kramnik
*2000 Aleksej Sjirov
*2001 Vladimir Kramnik
*2002 Aleksandr Morozevitsj
*2003 Viswanathan Anand
*2004 Aleksandr Morozevitsj og Vladimir Kramnik
*2005 Viswanathan Anand
*2006 Viswanathan Anand og Aleksandr Morozevitsj
*2007 Vladimir Kramnik
*2008 Levon Aronjan
*2009 Levon Aronjan
*2010 Magnus Carlsen og Vasyl Ivantsjuk
*2011 Levon Aronjan

## Melody Amber 2006

På deltakerlisten for 2006 finner vi følgende spillere (verdensrankingen på det aktuelle tidspunktet i parentes). 
* Veselin Topalov (2) 
* Viswanathan Anand (3) Hurtigsjakkvinner og delt sammenlagtseier med Morozevitsj.
* Pjotr Svidler (4)
* Levon Aronjan (5)
* Péter Lékó (7)
* Vasyl Ivantsjuk (8)
* Boris Gelfand (9)
* Aleksandr Morozevitsj (11) Blindsjakkvinner og delt sammenlagtseier med Anand.
* Aleksandr Grisjtsjuk (12)
* Francisco Vallejo Pons (54)
* Loek van Wely (59)
* Peter Heine Nielsen (66)

## Melody Amber 2007

På deltakerlisten for 2007 finner vi følgende spillere (verdensrankingen på det aktuelle tidspunktet i parentes).

* Viswanathan Anand (2) 
* Vladimir Kramnik (3) 
* Vasyl Ivantsjuk (5)
* Péter Lékó (6)
* Levon Aronjan (7)
* Aleksandr Morozevitsj (8)
* Boris Gelfand (10)
* Teimour Radjabov (11) 
* Pjotr Svidler (12)
* Magnus Carlsen (24)
* Loek van Wely (26)
* Francisco Vallejo Pons (29)

## Eksterne lenker
* Melody Amber
Vinteridrett

**Vinteridrett** er en gruppe idretter som for de flestes vedkommende utøves utendørs i temperaturer ned mot og under 0 ℃. Noen av disse idrettene som tradisjonelt foregikk utendørs har etterhvert i større eller mindre grad trukket innendørs.

Idrettene er:
*Skiidrett
**Nordiske grener
***Langrenn
***Skihopping
***Kombinert
***Skiskyting
**Alpint
***Slalåm
***Storslalåm
***Super-G
***Utfor
**Telemarkkjøring
**Freestyle
***Kulekjøring
***Freestyle-hopping
***Ski Cross (ski-X)
***Snowboard Cross
***Snøbrett
****Halfpipe
****Boardercross
*Skøyter
**Crashed Ice
**Hurtigløp på skøyter
**Kortbaneløp
**Ishockey
**Bandy
**Rinkbandy
**Kunstløp
***Individuelt kunstløp
***Parløp
***Isdans
*Aking
**Bobsleigh
**Skeleton
*Curling
*Hundekjøring
Split

:*For musikkalbum-betydningen, se [[split-album]].*

**Split** (italiensk *Spalato*) er det økonomiske og administrative sentrum i midtre Dalmatia i Kroatia. Den er fylkeshovedstad for Split-Dalmatia fylke. Byen hadde om lag 188&nbsp;694 innbyggere i 2001. Den har mange historiske og kulturelle severdigheter. Split ble grunnlagt på 200-tallet e.Kr. Byens sentrum består av og er bygget rundt den romerske keiseren Diokletians palass. 

## Historie

I 295 begynte den romerske keiser Diokletian å bygge et palass på kysten av Dalmatia, i landet der han var født. Etter at han abdiserte i 305 forlot han Nikomedia og flyttet inn i Diokletians palass  for å være sine siste leveår her. Etter han døde ble palasset en del av regjerende keisers eiendom, og området ble på 600-tallet utviklet til en by, da innbyggerne fra den nærliggende byen Salona søkte tilflukt her etter angrep av avarene. 

På 900- og 1000-tallet var Split under de kroatiske konger. I begynnelsen på 1100-tallet var det kroatisk-ungarske konger som hersket over byen og det omliggende Dalmatia. Fra 1400-tallet til midten av 1700-tallet var byen en del av Republikken Venezia. Etter en kort periode under fransk styre da Napoleon erobret området tidlig på 1800-tallet, ble byen en del av Østerrike-Ungarn. Etter første verdenskrig ble Østerrike-Ungarn splittet opp, og Split og resten av Dalmatia ble en del av Kongedømmet av serbere, kroater og slovener (etter 1929 Jugoslavia). Under andre verdenskrig ble byen i 1941 og området okkupert av Italia. To år senere frigjorde partisaner byen, før Tyskland så okkuperte området. Etter krigen ble byen igjen en del av Jugoslavia, og da landet ble oppløst i 1991 ble den del av Kroatia.

## Turisme

Etter andre verdenskrig opplevde byen en dynamisk vekst og ble til et viktig turistsenter. Fra Split er det kort vei til feriebyene Makarska og Podgora lenger sør.

## Vennskapsby med Trondheim

Split har siden 4. oktober 1956 hatt vennskapssamarbeid med Trondheim grunnet vennskap mellom nordmenn og de internerte Jugoslaviske fanger i Norge under andre verdenskrig. Utenriksminister Halvard Lange fikk landet en avtale som hjalp jugoslavene med å hjelpe frem Split som et turistmål og trønderne fikk utvidet sitt marked for fiskeeksport.

## Samferdsel
Flyplassen i Kaštela har direkteruter til blant annet Zagreb, Frankfurt am Main og London. Flyplassen har også direkteruter til Norge, deriblant vennskapsbyen Trondheim. 

## Referanser


## Eksterne lenker
*
Nittedal Boligbyggelag

**Nittedal Boligbyggelag** (eller *Andelslaget Nittedal Boligbyggelag*) ble startet 27. april 1947. I 2009 fusjonerte Nittedal Boligbyggelag med Boligbyggelaget Usbl i Oslo.

Boligbyggelaget hadde vel 3 600 medlemmer og forvaltet 1 700 boliger i 30 borettslag, sameier og andre selskap (2006).

## Referanser
Stian Hole

**Stian Hole** (født 1969) er en norsk grafisk designer, illustratør og forfatter av barnebøker.

## Bakgrunn og arbeid
Hole er oppvokst på Hokksund. Han er utdannet ved Statens håndverks- og kunstindustriskole i Oslo.

Som designer har Stian Hole arbeidet med emballasje, firmaprofiler, logoer, typografi, frimerker og bokdesign, særlig mange bokomslag, blant annet til romaner av Kjartan Fløgstad, Lars Saabye Christensen, Jostein Gaarder og Jan Guillou.

Han debuterte som forfatter i 2005 med boka *Den gamle mannen og hvalen*, som han mottok Kulturdepartementets debutantpris for, og fulgte opp med den eksistensielle  *Garmanns sommer* året etter, som ble tildelt Brageprisen i klassen barnebok. Han har høstet flere priser siden, også i utlandet, og bøkene er oversatt til mange språk. Stian Hole har i tillegg vunnet priser for designarbeidene, blant annet flere ganger i Årets vakreste Bøker. Bøkene er illustrert med kollasjer laget ved hjelp av Photoshop.

Stian Hole bor og arbeider i Oslo.

## Bibliografi

* 2005: *Den gamle mannen og hvalen*, bildebok
* 2006: *Garmanns sommer*, bildebok
* 2008: *Garmanns gate*, bildebok
* 2010: *Garmanns hemmelighet*, bildebok
* 2013: *Annas himmel*, bildebok
* 2015: *Morkels alfabet*, bildebok, Cappelen Damm

## Litterære priser
* 2005: Kultur- og kirkedepartementets debutantpris for barne- og ungdomslitteratur, for *Den gamle mannen og hvalen*
* 2006: Brageprisen, kategori for barne- og ungdomslitteratur, for *Garmanns sommer*
* 2007: Kulturdepartementets bildebokpris, for *Garmanns sommer* 
* 2007: Bologna Ragazzi Award for *Garmanns sommer*
* 2007: Årets vakreste bøker, gull i klassen Billedbøker, for *Garmanns sommer*. Utdelt av Grafill
* 2008: *Prix Sorcière* (Frankrike) – årets beste bok, for *Garmanns sommer*. Kåret av franske bibliotekarer
* 2009: Bokkunstprisen
* 2009:* Notable Children's Books* (USA) – årets beste bok, for *Garmanns sommer*. Utdelt av Association for Library Service to Children (ALSC)
* 2009: Nordisk Skolebibliotekarforenings Børnebogspris for *Garmanns gate*
* 2009: Ezra Jack Keats New Author Award (USA) – for *Garmanns sommer*
* 2010: Deutscher Jugendliteraturpreis (Tyskland) – for *Garmanns sommer*
* 2010: Brageprisen, kategori åpen klasse, – for *Garmanns hemmelighet*
* 2015: Katholischer Kinder- und Jugendbuchpreis (Tyskland) – for *Annas himmel*
* 2015: Kulturdepartementets priser for barne- og ungdomslitteratur bildebokpris, for *Morkels alfabet*
;Plateomslag
* Ingvill Marit Buen Garnås & Jon Anders Halvorsen: *[[Gåtesong]]* (2005)
* Kim André Rysstad: *[[Tak hardt uti hand]]* (2007)
* Odd Nordstoga: *[[Pilegrim (album)|Pilegrim]]* (2008)

## Kilder
* Presentasjon av Stian Hole i Forfatterkatalogen på Forfattersentrums nettsider

## Referanser


## Eksterne lenker

* Cappelen forlags presentasjon av Stian Hole og bildebøkene hans (med anmeldelser) 

* Norsk barnebokinstitutts minipresentasjon med bildeeksempler
* A Conversation with Norwegian Author-Illustrator, Stian Hole'' (intervju med bildeeksempler 2014)
Luv

**Luv** har flere betydninger:

*Lovart og le – i skipsterminologi den retningen vinden blåser *fra*
*Kjæ'lihet – Luv – en amerikansk film fra 1967
* Luv'– nederlandsk musikkgruppe
*Luv (TV-serie) – en britisk TV-serie fra 1993

## Se også
* Lo (peker) – «lo» er i flere betydninger synonymt med «luv».
The Rime of the Ancient Mariner

***The Rime of the Ancient Mariner*** (opprinnelig ***The Rime of the Ancyent Marinere***) er et dikt skrevet av den engelske poeten Samuel Taylor Coleridge i 1797–1798, og publisert i 1798 i første utgave av *Lyrical Ballads*. Diktet skildrer opplevelsene til en sjømann som har vendt tilbake fra en lang sjøreise. Noen moderne utgaver bygger på en revidert versjon trykt i 1817, som også inneholdt forklarende kommentarer. 

I diktet stanser sjømannen en mann på vei til et bryllup for å fortelle sin historie. Bryllupsgjestens reaksjon endrer seg fra underholdt til utålmodig, til redd og til slutt fascinert, etter hvert som fortellingen skrider frem. Gjennom virkemidler som personifikasjon og gjentakelse skaper Coleridge stemninger som spenner fra fare og det overnaturlige til ro og harmoni.

*The Rime of the Ancient Mariner* er Coleridges lengste hovedverk og regnes ofte som et vendepunkt mot moderne poesi og begynnelsen på britisk romantisk litteratur.

## Inspirasjon til diktet
Diktet kan ha blitt inspirert av James Cooks andre ekspedisjon (1772–1775) til de sørlige stillehavsområdene; Coleridges lærer William Wales var astronom om bord på Cooks flaggskip og hadde et nært forhold til ham. På denne reisen krysset Cook tre ganger den sørlige polarsirkel for å undersøke om den sagnomsuste sørlige kontinentet Terra Australis eksisterte. Kritikere har også foreslått at diktet kan være inspirert av Thomas James’ reise til Arktis. 

Ifølge Wordsworth oppstod idéen da han, Coleridge og Dorothy Wordsworth var på fonttur i Quantock Hills. De diskuterte en bok av George Shelvocke fra 1726, som beskrev en sjømann, Simon Hatley, som skjøt en svart albatross. Coleridge utviklet diktet videre etter Wordsworths forslag.

Andre påvirkninger kan ha vært John Newton, som overlevde en ulykke på et slaveskip, samt legender som Den vandrende jøde og Den flygende hollender.

Det hevdes også at havnen i Watchet var en hovedinspirasjon til diktet. I 2003 ble en minnestatue av Alan B. Herriot reist der.

## I populærkultur
Det britiske heavy metal badet Iron Maiden utga sangen «Rime of the Ancient Mariner» på albumet *[[Powerslave]]* (1984). Den er skrevet av Steve Harris, bygger på Coleridges dikt med flere direkte sitater, og varer nær fjorten minutter med flere ulike seksjoner.

## Fotnoter

## Referanser


## Eksterne lenker
*
Dronning Margrete

**Dronning Margrete** er navnet til flere personer:

*Margrete I (1353–1412), skandinavisk dronning i Kalmarunionen
*Margrethe II av Danmark (f. 1940), Danmarks dronning siden 1972
Relasjonell estetikk

**Relasjonell estetikk** er en teori om, og samlebetegnelse på, en rekke ulike kunstneriske uttrykk og strategier som ble utviklet fra begynnelsen av 1990-tallet. En relasjonsestetisk tilnærming til kunst betyr å vurdere et kunstverk ut fra de mellom-menneskelige relasjonene det representerer, produserer eller foreslår. 

Begrepet «relasjonell estetikk» ble introdusert av den franske teoretikeren og kuratoren Nicolas Bourriaud gjennom en rekke artikler om nye tendenser i samtidskunsten på 1990-tallet, samlet i boken *Esthétique relationnelle* (1998). Bourriauds observasjon var at mange kunstnere på denne tiden arbeidet med sosial utveksling heller enn representasjon, uttrykk eller materialer. *Relasjonell kunst* er ifølge Bourriaud et sett praksiser som har som konseptuelt og praktisk utgangspunkt helheten av menneskelige relasjoner og sosiale kontekster, heller enn et uavhengig og privat rom.

## Se også
*Postmodernisme

## Eksterne lenker
* Fra Bourriauds ''Relational Aesthetics''.
* ''Relational Aesthetics'' på Les presses du réel.
* Intervju med Nicolas Bourriaud fra ''Artforum''.
Butanol

**Butanol** er en enverdig alkohol med 4 karbonatomer hvorav det ene har en OH-gruppe knyttet til seg. 

Kjemisk formel: C4H9OH og kan forekomme som 4 isomerer:

*n-butanol, 1-butanol, CH3CH2CH2CH2OH
**sec*-butanol, 2-butanol CH3CH2CHOHCH3
*isobutanol, 2-metyl-1-propanol (CH3)2CHCH2OH
**tert*-butanol, 2-metyl-2-propanol (CH3)2COHCH3

Butanol kan framstilles av biomasse eller fossilt brensel. Brukes industrielt som løsningsmiddel, men kan også brukes som brensel for bensinmotorer. Den er veldig farlig og kan være eksplosivt ved en kjemisk reaksjon med andre stoffer.

## Se også
* Biobrensel
* Løsningsmiddel

## Eksterne lenker

* Nettside om Butanol
Mario Puzo

**Mario Puzo** (1920–1999) var en amerikansk forfatter. Han er kjent for sine bøker om mafiaen, spesielt *[[Gudfaren]]*, som ble filmatisert i 1972.

## Bibliografi

* 1955 *The Dark Arena*
* 1965 *The Fortunate Pilgrim*
* 1966 *The Runaway Summer of Davie Shaw* (barnebok)
* 1969 *The Godfather* (*[[Gudfaren]]*)
* 1978 *Fools Die* (*[[Narrene dør]]*, 1985)
* 1984 *The Sicilian* (*[[Sicilianeren]]*)
* 1990 *The Fourth K* (*[[Den Fjerde K]]*, 1991)
* 1996 *The Last Don* (*[[Den Siste Don]]*, 1997)
* 2000 *Omertà* (*[[Omerta (roman)|Omerta]]*, 2001)
* 2001 *The Family* (*[[Familien (film)|Familien]]*, 2003)

## Filmografi
* 1972 *The Godfather* (*[[Gudfaren]]*) (manus og bok)
* 1974 *Earthquake* (manus) 
* 1974 *The Godfather: Part II* (*[[Gudfaren 2]]*) (manus og bok)
* 1978 *[[Superman (1978)|Superman]]*  (manus)
* 1980 *[[Superman II]]* (manus)
* 1982 *A Time to Die* (historie)
* 1984 *The [[Cotton Club]]* (historie)
* 1987 *The Sicilian* (bok)
* 1988 *The Fortunate Pilgrim* *(TV-serie)* (bok)
* 1990 *The Godfather: Part III* (*[[Gudfaren 3]]*) (manus)
* 1992 *Christopher Columbus: The Discovery* (manus)
* 1997 *The Last Don* (*[[Den Siste Gudfaren]], del 1*) *(TV-serie)* (bok)
* 1998 *The Last Don II* (*[[Den Siste Gudfaren]], del 2*) *(TV-serie)* (bok)

## Referanser


## Eksterne lenker
* 
*
Prada

**Prada S.p.A** er et italiensk motehus som produserer luksusvarer, for eksempel prêt-à-porter, solbriller, vesker, parfymer, briller og mobiltelefoner. Prada betraktes som et eksklusivt og autoritært motehus i moteindustrien, og har stor innflytelse når det gjelder trendy mote verden over.
## Historie

### Etablering
Motehuset startet som en enkel lærvarefabrikant i Milano i 1913. Virksomheten het den gang Fratelli Prada, på norsk «Brødrene Prada», og ble ledet av Mario Prada. Virksomheten produserte reiseeffekter av meget god kvalitet, og produktene solgte derfor godt i det italienske markedet. I 1970 sluttet Miuccia Prada seg til virksomheten, og begynte produksjonen av vanntette ryggsekker. Hun fikk Patrizio Bertelle med på laget i 1977, og etter råd fra ham gikk hun med på satse enda mer i selskapet. 

### Overgang til moteindustrien
Miuccia Prada lanserte i 1979 sin første kolleksjon bestående av ryggsekker i sort nylon i 1979. Ryggsekkene var dyre, men ble svært populære. I 1983 åpnet Prada sitt andre utsalgsted i Milano, og noen få år senere hadde virksomheten spredt seg over hele verden. I 1987 fikk motehuset et gjennombrudd.

## Parfymer

Prada produserer på lik linje med andre store motehus parfymer for både kvinner og menn. Huset har lansert to herreparfymer, fem parfymer for kvinner, og ti kjønnsnøytrale parfymer.

## Mobiltelefoner

Motehuset har i samarbeid med koreanske LG lansert to mobiltelefoner. Begge telefonene har et minimalistisk design, og en rekke funksjoner.

### Lg KE850

Den første telefonen, KE850, ble lansert i 2007. Telefonen er kun 1,2 cm tykk, og veier 85 gram. Den har innebygget kamera på 2 Megapixel, radio, videospiller, dokumentviser, Mp3-spiller og blåtann. Telefonen har en trykkfølsom skjerm på 3 tommer. Telefonen ble opprinnelig lansert i svart, men senere kom den også på markedet i sølvfarge. Unikt for denne modellen er at den har et innebygget qwerty-tastaur.

### Lg KF900

Modellen KF900 ble lansert i 2009. Denne telefonens ytre minner om KE850, men har svært annerledes innmat. Telefonen er 1,7 cm tykk, og har et skyvbart qwerty-tastatur. Kameraet har en oppløsning på 5 megapixel.

## Referanser


## Eksterne lenker
* 
* MiuMiu.com &mdash; Offisiell hjemmeside for Pradas varemerke MiuMiu.
.pk

**.pk** er Pakistans nasjonale toppnivådomene (ccTLD) for internett. Det administreres av PKNIC.

## Registrering
Registrering har tidligere kun vært tilgjengelig på tredje nivå, under et av følgende subdomener på andre nivå:
* **.com.pk** – Kommersielle selskaper
* **.net.pk** – Nettverksrelaterte selskaper
* **.edu.pk** – Utdanningsinstitusjoner
* **.org.pk** – Non-profit organisasjoner
* **.fam.pk** – Familier og enkeltpersoner
* **.biz.pk** – Kommersielle selskaper
* **.web.pk** – Nettsteder
* **.gov.pk** – Domener for regjeringen i Pakistan
* **.gob.pk** – Domener for regjeringen i Balutsjistan
* **.gok.pk** – Domener for regjeringen i Azad Kashmir
* **.gon.pk** – Domener for regjeringen i NWFP
* **.gop.pk** – Domener for regjeringen i Punjab
* **.gos.pk** – Domener for regjeringen i Sindh

Fra 2005 ble imidlertid registrering direkte på andre nivå tilgjengelig, med en sunrise-periode begrenset til innehavere av varemerker til å begynne med. PKNIC startet åpen registrering av andrenivå *.pk*-domener (f.eks. – *eksempel.pk* i stedet for *eksempel.com.pk*) den 20. juni 2006, etter sunrise- og landrush-periodene var over.

## Se også
* Domenenavn
* Landskoder (internett)
* Toppnivådomene

## Eksterne lenker
* PKNIC Offisielt nettsted
* IANA .pk whois informasjon 
*  .PK whois og tilgjengelighet av domenenavn
Giorgio Armani

**Giorgio Armani** (1934–2025) var en italiensk motedesigner, hovedsakelig kjent for sine eksklusive herreklær og grunnlegger av motehuset Armani. Motemagasinet Vogue beskriver Armani som «den mest suksessfulle italienske motedesigneren i historien».

## Liv og virke
Armani hadde i utgangspunktet tatt siket på en karriere innenfor medisin, men satset etter hvert på mote i stedet. Fra 1961 til 1970 jobbet Armani som designer hos motehuset Nino Cerruti. Han ble i 2002 utpekt som ambassadør for FNs høykommissær for flyktninger.

Ifølge *[[Forbes Magazine]]* var Giorgio Armani den mest suksessrike italienske designeren i 2001, da konsernet var verdt 1,7 milliarder USD.

## Motehuset Armani
I 1975 ønsket han starte sitt eget selskap, noe han greide ved hjelp av kameraten Sergio Galeotti. Selskapet Giorgio Armani S.p.A ble grunnlagt samme året.

Et av de kjennetegnene ved Armanis stil er enkelhet og minimalisme. Armani er kjent for sine rene linjer, diskré eleganse og nøytrale fargepalett. Hans gjennombrudd kom da flere skuespillere i Hollywood bestilte klær fra ham, da spesielt Richard Gere.

I 1996 var Armanis selskap ett av flere som ble dømt for korrupsjon.

I 2006 fikk han i oppdrag å designe antrekkene til de italienske idrettsutøverne i vinter-OL i Torino.

I juni 2025 brøt Armani en 50 år gammel tradisjon, da han ikke kunne være med på merkets visninger på Milano Fashion Week, grunnet sykdom.

## Referanser


## Eksterne lenker
* 
* 
* 
*  giorgioarmani.com Offisiell hjemmeside
*  Giorgio Armani' profil i FMD-databasen
*  The gentle touch (Suzie Mackenzie, «Guardian», 11. desember 2004)
Pål Lydersen

**Pål Lydersen** (født 1965) er en norsk tidligere fotballspiller fra Kristiansand.

Han spilte som forsvarsspiller for Start i 1985-91 og 94-97. I 1991 gikk han til Arsenal, men fikk ikke mer enn 16 kamper på tre sesonger. Noen år senere ble det avdekket en korrupsjonssak der Arsenals manager George Graham hadde mottatt £ 425.000 fra fotballagent Rune Hauge i forbindelse med overgangene til Lydersen og danske John "Faxe" Jensen.. Graham ble utestengt fra all fotball i ett år, mens Hauge ble utestengt som agent på livstid, en dom som senere ble omgjort til to år. Dommen fikk ingen konsekvenser for Lydersen eller "Faxe".

Lydersen var senere på et kort utlån til Sturm Graz hvor han heller ikke fikk mye spilletid. I 1997 gikk han til Molde der han spilte tre sesonger mens han bodde og trente i Kristiansand og pendlet til alle Moldes kamper. Han la opp etter 1999-sesongen.

Lydersen har spilt over 200 kamper i eliteserien og har 20 kamper og ett mål for . Han har to ganger mottatt Kniksenprisen for Årets forsvarsspiller.

## Landskamper

## Referanser


## Eksterne lenker
* 
*  Spillerprofil på Arsenal.com
*  Spillerprofil  på AltOmFotball
*  Profil på FootballDatabase.eu